Anne-Britt Harsem

Anne-Britt Christin Schieldsøe Harsem (født 1961) er en norsk forfatter. Hun debuterte i 2012 med Mammas svik, om overgrepssaken i Alvdal. 

I 2019 ga hun ut Den mørke hemmeligheten i Tysfjord, om Tysfjord-saken. Stemmen i boken tilhører Liv, en av elleve personer som sto fram i VG sommeren 2016 og fortalte om seksuelle overgrep i kommunen. Da boken kom ut toppet den boklista for generell litteratur. Litteraturkritiker Leif Ekle anmeldte boken for NRK Bok og skrev blant annet at «tekstens fine balansegang mellom det personlig, sterkt opplevde og det nøkternt fortalte bidrar til å gi boken en aura av uimotståelig troverdighet og autoritet.» I 2020 ga hun ut oppfølgeren Lena fra Tysfjord : en historie om rasisme, svik og forsoning. Lena er moren til Liv fra Den mørke hemmeligheten i Tysfjord.

I 2021 ga hun ut Naboene : 22. juli og tiden etter. Boken fører stemmen til flere av naboene som deltok i redningsarbeidet 22. juli, om livet deres i tiden etter, og om prosessen rundt minnestedet.

Tidligere titler utgitt på Nova forlag ble i 2017 overført til Cappelen Damm forlag.

 Bibliografi 
 2012: Mammas svik – Nova Forlag
 2012: Edvard Munch for unge lesere – Nova Forlag
 2013: Brev til min datter – Nova Forlag
 2013: Som avtalt med legen – Nova Forlag
 2014: Det perfekte rom – Nova Forlag
 2015: I et hus i Alvdal – Nova Forlag
 2016: Barneranerne – Nova Forlag, nominert til Østfoldungdommens kritikerpris 2016/2017
 2017: Hvis du spiser egg så får du skjegg – (diktsamling for barn), Liv forlag
 2019: Den mørke hemmeligheten i Tysfjord – Cappelen Damm
 2020: Lena fra Tysfjord : en historie om rasisme, svik og forsoning – Cappelen Damm
 2021: Naboene : 22. juli og tiden etter – Cappelen Damm
 2023: Din vilje skje : en oppvekst med karismatisk kristendom – Cappelen Damm
 2024: Jakten på en serieovergriper – Cappelen Damm
 2025: Linneas kamp : en barnevernssak – Cappelen Damm

 Referanser 

 Eksterne lenker 


  Anne-Britt Harsem i Forfatterkatalogen hos Norsk Forfattersentrum
  Anne-Britt Harsem, forfatterpresentasjon hos Cappelen Damm

Kategori:Norske forfattere